

 **REPUBLIKA HRVATSKA**

**OPĆINSKO IZBORNO POVJERENSTVO**

 **OPĆINE MATULJI**

**KLASA: 013-01/21-01/0001**

**URBROJ:** **2156-04-03/1-21-0005**

**Matulji, 13.08.2021.**

Na osnovi članka 126. stavka 5. Zakona o lokalnim izborima („Narodne novine“, broj 144/12, 121/16, 98/19, 42/20, 144/20 i 37/21), članka 42. stavka 2. podstavka 1. i 56. Zakona o financiranju političkih aktivnosti, izborne promidžbe i referenduma („Narodne novine“, broj 29/19 i 98/19, dalje: Zakon o financiranju) te Odluke Vlade Republike Hrvatske o visini naknade troškova izborne promidžbe za izbor članova predstavničkih tijela jedinica lokalne i područne (regionalne) samouprave („Narodne novine“, broj 41/21) Općinsko izborno povjerenstvo Općine Matulji, 10. kolovoza 2021. donijelo je

**ODLUKU**

**o pravu na naknadu i visini naknade troškova izborne promidžbe**

**na izboru članova Općinskog vijeća Općine Matulji 2021.**

**I.**

Ovom Odlukom utvrđuje se pravo na naknadu i visina naknade troškova izborne promidžbe iz proračuna Općine Matulji županije političkim strankama i kandidacijskim listama grupe birača (dalje: izborni sudionici) na izboru članova Općinskog vijeća Općine Matulji održanim u svibnju 2021. (dalje: izbori).

**II.**

Pravo na naknadu troškova iz točke I. ove Odluke imaju izborni sudionici koji su u skladu s Konačnim rezultatima izbora članova Općinskog vijeća Općine Matulji provedenih 16. svibnja 2021. (KLASA: 023-01/21-01/0003, URBROJ: 2156/04-03-1-21-0037 od 21. svibnja 2021.) dobili najmanje jednog člana u Općinskom vijeću, i to u iznosu od 2.500,00 kuna za svakog dobivenog člana.

Naknada troškova izborne promidžbe ne smije se isplatiti izbornim sudionicima iz stavka 1. ove točke u iznosu većem od ostvarenih troškova izborne promidžbe utvrđenom u Izvješću Državnog izbornog povjerenstva Republike Hrvatske o provedenom nadzoru financiranja izborne promidžbe na izborima članova Općinskog vijeća Općine Matulji, KLASA: 013-06/21-06/08 URBROJ: 507-04/02-21-28 od 19. srpnja 2021.

**III.**

U skladu s točkom II. ove Odluke pravo na naknadu troškova izborne promidžbe imaju:

1. Političke stranke
2. SOCIJALDEMOKRATSKA PARTIJA HRVATSKE – SDP

HRVATSKA STRANKA UMIROVLJENIKA - HSU

u ukupnom iznosu od 12.500,00 kuna za 5 dobivenih članova u Općinskom vijeću

1. HRVATSKA DEMOKRATSKA ZAJEDNICA - HDZ

u ukupnom iznosu od 7.500,00 kuna za 3 dobivena člana u Općinskom vijeću

1. PRIMORSKO GORANSKI SAVEZ – PGS

AKCIJA MLADIH – AM

UNIJA KVARNERA - UNIJA

u ukupnom iznosu od 5.000,00 kuna za 2 dobivena člana u Općinskom vijeću

1. MOST

u ukupnom iznosu od 2.500,00 kuna za 1 dobivenog člana u Općinskom vijeću

b) Kandidacijske liste grupe birača

1. KANDIDACIJSKA LISTA GRUPE BIRAČA - Eni Šebalj

u ukupnom iznosu od 7.500,00 kuna za 3 dobivena člana u Općinskom vijeću

1. KANDIDACIJSKA LISTA GRUPE BIRAČA – Željko Grbac

u ukupnom iznosu od 2.500,00 kuna za 1 dobivenog člana u Općinskom vijeću.

**IV.**

Naknada troškova izborne promidžbe isplaćuje se na poseban račun za financiranje izborne promidžbe izbornog sudionika.

**V.**

Naknada troškova izborne promidžbe isplaćuje se iz proračuna Općine Matulji u roku od 15 dana od dana objave Izvješća iz točke II. stavka 2. ove Odluke.

**VI.**

Ova Odluka dostavlja se načelniku Općine Matulji na izvršenje.

**VII.**

Ova Odluka objavit će se na mrežnoj stranici Općine Matulji www.matulji.hr.

 ZAMJENIK PREDSJEDNICE

 OPĆINSKOG IZBORNOG POVJERENSTVA

 OPĆINE MATULJI

 DANIJEL JERMAN

DOSTAVITI:

* Načelniku Općine Matulji
* Izbornim sudionicima iz točke III. ove Odluke na adrese elektroničke pošte navedene u obrascu OLS 1 i 2, a političkim strankama na adresu elektroničke pošte središnjice političke stranke
* Ministarstvo financija, pisarnica@mfin.hr
* Arhiva, ovdje